ddrg/super_eurlex huggingface dataset:
C 35/51

Sodba Splošnega sodišča z dne 30. novembra 2022 – KN/Parlament

(Zadeva T-401/21) (1)

(Pravo institucij - Član EESO - Postopek razrešnice glede izvrševanja proračuna EESO za proračunsko leto 2019 - Resolucija Parlamenta, v kateri je tožeča stranka označena kot storilec ravnanj psihičnega nadlegovanja - Ničnostna tožba - Akt, zoper katerega ni pravnega sredstva - Nedopustnost - Odškodninska tožba - Varstvo osebnih podatkov - Domneva nedolžnosti - Obveznost zaupnosti - Načelo dobrega upravljanja - Sorazmernost - Dovolj resna kršitev pravnega pravila, s katerim so posameznikom podeljene pravice)

(2023/C 35/59)

Jezik postopka: francoščina

Stranki

Tožeča stranka: KN (zastopnika: M. Casado García-Hirschfeld in M. Aboudi, odvetnika)

Tožena stranka: Evropski parlament (zastopniki: R. Crowe, C. Burgos in M. Allik, agenta)

Predmet

1 Tožeča stranka s tožbo predlaga, prvič, razglasitev ničnosti Sklepa Evropskega parlamenta (EU, Euratom) 2021/1552 z dne 28. aprila 2021 o razrešnici glede izvrševanja splošnega proračuna Evropske unije za proračunsko leto 2019, oddelek VI – Evropski ekonomsko-socialni odbor in Resolucije Evropskega parlamenta (EU) 2021/1553 z dne 29. aprila 2021 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2019, oddelek VI – Evropski ekonomsko-socialni odbor na podlagi člena 263 PDEU in, drugič, povrnitev škode, ki naj bi jo utrpela zaradi izpodbijanih aktov, na podlagi člena 268 PDEU.

Izrek

1. Tožba se zavrne.

2. KN se naloži plačilo stroškov.

(1) UL C 338, 23.8.2021.
Sodba Splošnega sodišča z dne 26. oktobra 2022 – The Bazooka Companies/EUIPO – Bilkiewicz (Oblika stekleničke za dojenčke)

(Zadeva T-273/21) (1)

(Znamka Evropske unije - Postopek za razveljavitev - Tridimenzionalna znamka Evropske unije - Oblika stekleničke za dojenčke - Resna in dejanska uporaba znamke - Člen 18(1), drugi pododstavek, točka (a), in člen 58(1)(a) Uredbe (EU) 2017/1001 - Narava uporabe znamke - Oblika, ki se razlikuje le v elementih, ki ne spreminjajo razlikovalnega značaja - Obveznost obrazložitve)

(2023/C 7/32)

Jezik postopka: angleščina

Stranke

Tožeča stranka: The Bazooka Companies, Inc. (New York, New York, Združene države), ki ji je bilo dovoljeno, da nadomesti družbo The Topps Company, Inc. (zastopnika: D. Wieddekind in D. Wiemann, odvetnika)

Tožena stranka: Urad Evropske unije za intelektualno lastnino (zastopnika: R. Raponi in D. Gája, agenta)

Druga stranka pred odborom za pritožbe, intervenient v postopku pred Splošnim sodiščem: Trebor Robert Bilkiewicz (Gdansk, Poljska) (zastopnik: P. Ratnicki-Kiczka, odvetnik)

Predmet

Tožeča stranka s tožbo na podlagi člena 263 PDEU predlaga razveljavitev odločbe drugega odbora za pritožbe pri Uradu za intelektualno lastnino (EUIPO) z dne 10. marca 2021 (zadeva R 1326/2020-2).

Izrek

1. Družbi The Bazooka Companies, Inc. se dovoli, da nadomesti družbo The Topps Company, Inc. kot tožeča stranka.

2. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 10. marca 2021 (zadeva R 1326/2020-2) se razveljavi.

3. EUIPO se naloži, da poleg svojih stroškov nosi stroške, ki jih je priglasila družba The Bazooka Companies.

4. Trebor Robert Bilkiewicz nosi svoje stroške.

(1) UL C 278, 12.7.2021.
C 418/24

Sodba Splošnega sodišča z dne 7. septembra 2022 – Völkl/EUIPO – Marker Dalbello Völkl (International) (Marker Völkl)

(Zadeva T-156/21) (1)

(„Znamka Evropske unije - Postopek za ugotovitev ničnosti - Mednarodna registracija, v kateri je imenovana Evropska unija - Besedna znamka Marker Völkl - Prejšnja besedna znamka Evropske unije VÖLKL - Relativni razlog za ničnost - Neobstoj verjetnosti zmede - Neobstoj podobnosti proizvodov - Člen 8(1)(b) in člen 52(1)(a) Uredbe (ES) št. 40/94 (postal člen 8(1)(b) in člen 60(1)(a) Uredbe (EU) 2017/1001)“)

(2022/C 418/31)

Jezik postopka: nemščina

Stranke

Tožeča stranka: Völkl GmbH & Co. KG (Erding, Nemčija) (zastopniki: C. Raßmann, M. Suether et F. Adinolfi, odvetniki)

Tožena stranka: Urad Evropske unije za intelektualno lastnino (zastopnik: D. Walicka, agent)

Druga stranka v postopku pred odborom za pritožbe pri EUIPO, intervenientka v postopku pred Splošnim sodiščem: Marker Dalbello Völkl (International) GmbH (Baar, Švica) (zastopnik: J. Bauer, odvetnik)

Predmet

Tožeča stranka s tožbo na podlagi člena 263 PDEU zahteva razveljavitev odločbe četrtega odbora za pritožbe pri Uradu Evropske unije za intelektualno lastnino (EUIPO) z dne 11. januarja 2021 (zadeva R 0055/2020-4).

Izrek

1. Tožba se zavrne.

2. Družbi Völkl GmbH & Co. KG se naloži plačilo stroškov.

(1) UL C 182, 10.5.2021.
Sodba Splošnega sodišča z dne 7. septembra 2022 – OE/Komisija

(Zadeva T-486/21) (1)

(„Javni uslužbenci - Uradniki - Delo na daljavo - Zahteva za povračilo stroškov za telefon in dostop do interneta - Zavrnitev zahteve - Ugovor nezakonitosti - Delna dopustnost - Člen 71 in Priloga VII h Kadrovskim predpisom - Dolžnost skrbnega ravnanja - Načelo enakosti in prepovedi diskriminacije - Pravica do spoštovanja zasebnega življenja“)

(2022/C 418/38)

Jezik postopka: francoščina

Stranke

Tožeča stranka: OE (zastopnik: G. Hervet, odvetnik)

Tožena stranka: Evropska komisija (zastopnika: I. Melo Sampaio in L. Vernier, agenta)

Intervenientki v podporo toženi stranki: Evropski parlament (zastopniki: M. Windisch, S. Bukšek Tomac in J. Van Pottelberge, agenti), Svet Evropske Unije (zastopnik: M. Bauer, agent)

Predmet

Tožeča stranka s tožbo na podlagi člena 270 PDEU v bistvu predlaga, na eni strani, razglasitev ničnosti odločbe Urada Evropske komisije za infrastrukturo in logistiko v Bruslju (OIB) z dne 18. decembra 2020, s katero je bila zavrnjena njena zahteva za povračilo stroškov, povezanih z delom, nastalih zaradi režima dela na daljavo, h kateremu je bila prisiljena, in za pridobitev USB ključa 4G, ter, na drugi strani, naložitev Evropski komisiji, prvič, naj ji te stroške povrne, drugič, naj ji dodeli ta dostop do interneta in, tretjič, naj ji plača odškodnino v višini 10 000 EUR za povrnitev škode, ki naj bi jo utrpela.

Izrek

1. Tožba se zavrne.

2. OE poleg svojih stroškov nosi tudi stroške Evropske komisije.

3. Evropski parlament in Svet Evropske unije nosita svoje stroške.

(1) UL C 422, 18.10.2021.
3.

EUIPO nosi svoje stroške in stroške E. Pejoviča, ki so nastali v tem postopku in v postopku pred odborom za pritožbe.
Sodba Splošnega sodišča z dne 27. aprila 2022 – Ilunga Luyoyo/Svet

(Zadeva T-108/21) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Omejitve glede vstopa na ozemlja držav članic - Ohranitev imena tožeče stranke na seznamih zadevnih oseb - Dokaz o utemeljenosti uvrstitve in ohranitve na seznamih - Ohranitev dejanskih in pravnih okoliščin, na podlagi katerih so bili sprejeti omejevalni ukrepi)

(2022/C 244/41)

Jezik postopka: francoščina

Stranki

Tožeča stranka: Ferdinand Ilunga Luyoyo (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnici: M.-C. Cadilhac in H. Marcos Fraile, agentki)

Predmet

Tožeča stranka s svojo tožbo, vloženo na podlagi člena 263 PDEU, predlaga razglasitev ničnosti Sklepa Sveta (SZVP) 2020/2033 z dne 10. decembra 2020 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2020, L 419, str. 30) in Izvedbene uredbe Sveta (EU) 2020/2021 z dne 10. decembra 2020 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2020, L 419, str. 5) v delih, v katerih se nanašata nanjo.

Izrek

1. Sklep Sveta (SZVP) 2020/2033 z dne 10. decembra 2020 o spremembi Sklepa 2010/788/SZVP o omejitvenih ukrepih proti Demokratični republiki Kongo in Izvedbena uredba Sveta (EU) 2020/2021 z dne 10. decembra 2020 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo se razglasita za nična v delih, v katerih se nanašata na Ferdinanda Ilungo Luyoya.

2. Svetu Evropske unije se naloži plačilo stroškov.

(1) UL C 128, 12.4.2021.
1.

Odločba petega odbora za pritožbe pri EUIPO z dne 22. aprila 2021 (zadeva R 1208/2020-5) se razveljavi v delu, v katerem se nanaša na proizvode iz razreda 5 v smislu Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957, kot je bil revidiran in spremenjen, in na „sušena zelišča; začimbe in konzervirana zelišča“ iz razreda 30.
C 171/30

Sodba Splošnega sodišča z dne 2. marca 2022 – Distintiva Solutions/EUIPO – Makeblock (Makeblock)

(Zadeva T-86/21) (1)

(Znamka Evropske unije - Postopek za ugotovitev ničnosti - Figurativna znamka Evropske unije Makeblock - Absolutni razlogi za zavrnitev - Razlikovalni učinek - Člen 7(1)(b) Uredbe (ES) št. 207/2009 (postal člen 7(1)(b) Uredbe (EU) 2017/1001) - Neobstoj opisnosti - Člen 7(1)(c) Uredbe št. 207/2009 (postal člen 7(1)(c) Uredbe 2017/1001) - Neobstoj znamke, ki zavaja javnost - Člen 7(1)(g) Uredbe št. 207/2009 (postal člen 7(1)(g) Uredbe 2017/1001))

(2022/C 171/38)

Jezik postopka: angleščina

Stranke

Tožeča stranka: Distintiva Solutions S. Coop. Pequeña (Vitoria-Gasteiz, Španija) (zastopnik: M. Sanmartín Sanmartín, odvetnik)

Tožena stranka: Urad Evropske unije za intelektualno lastnino (zastopnika: J. Ivanauskas in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Makeblock Co. Ltd (Shenzhen, Kitajska) (zastopnik: C. Sueiras Villalobos, odvetnik)

Predmet

Tožba zoper odločbo petega odbora za pritožbe pri EUIPO z dne 16. novembra 2020 (zadeva R 988/2020-5) v zvezi s postopkom za ugotovitev ničnosti med družbama Distintiva Solutions in Makeblock.

Izrek

1. Tožba se zavrne.

2. Družbi Distintiva Solutions S. Coop. Pequeña se naloži plačilo stroškov.

(1) UL C 110, 29.3.2021.
Sodba Splošnega sodišča z dne 1. decembra 2021 – Jieyang Defa Industry/EUIPO – Mattel (Glava punčke)

(Zadeva T-84/21) (1)

(Model Skupnosti - Postopek za ugotovitev ničnosti - Registriran model Skupnosti, ki prikazuje glavo punčke - Prejšnji model - Razlog za ugotovitev ničnosti - Neobstoj individualne narave - Stopnja svobode oblikovalca - Neobstoj različnega celotnega vtisa - Člen 6 in člen 25(1)(b) Uredbe (ES) št. 6/2002)

(2022/C 51/43)

Jezik postopka: angleščina

Stranke

Tožeča stranka: Jieyang Defa Industry Co. Ltd (Jieyang, Kitajska) (zastopnici: C. Bercial Arias in F. Codevelle, odvetnici)

Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Mattel, Inc. (El Segundo, Kalifornija, Združene države) (zastopnici: A. Pompe-Ciszewska in P. Mleczak, odvetnici)

Predmet

Tožba zoper odločbo tretjega odbora za pritožbe pri EUIPO z dne 14. decembra 2020 (zadeva R 2021/2019-3) v zvezi s postopkom za ugotovitev ničnosti med družbama Mattel in Jieyang Defa Industry Co.

Izrek

1. Tožba se zavrne.

2. Družbi Jieyang Defa Industry Co. Ltd se naloži plačilo stroškov.

(1) UL C 110, 29.3.2021.
Sodba Splošnega sodišča z dne 1. junija 2022 – Prigozhin/Svet

(Zadeva T-723/20) (1)

(Skupna zunanja in varnostna politika - Omejevalni ukrepi, sprejeti zaradi razmer v Libiji - Seznam oseb, subjektov in organov, za katere velja zamrznitev sredstev in gospodarskih virov - Omejitve vstopa na ozemlje Unije in tranzita prek njega - Seznam oseb, ki jim je omejen vstop na ozemlje Unije in tranzit prek njega - Prvi vpis in ohranitev imena tožeče stranke na seznamih zadevnih oseb - Obveznost obrazložitve - Napaka pri presoji - Pravica do obrambe - Sorazmernost - Predvidljivosti aktov Unije)

(2022/C 284/34)

Jezik postopka: angleščina

Stranki

Tožeča stranka: Yevgeniy Viktorovich Prigozhin (Sankt Petersburg, Rusija) (zastopnik: M. Cessieux, odvetnik)

Tožena stranka: Svet Evropske unije (zastopnika: M.-C. Cadilhac in V. Piessevaux, agenta)

Predmet

Tožeča stranka s tožbo na podlagi člena 263 PDEU predlaga razglasitev ničnosti Na eni strani Izvedbenega sklepa Sveta (SZVP) 2020/1483 z dne 14. oktobra 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji (UL 2020, L 341, str. 16), in Izvedbene uredbe Sveta (EU) 2020/1481 z dne 14. oktobra 2020 o izvajanju člena 21(2) Uredbe Sveta (EU) 2016/44 o omejevalnih ukrepih zaradi razmer v Libiji (UL 2020, L 341, str. 7), v delu v katerem, je njeno ime vpisano na sezname oseb in subjektov iz Prilog II in IV k Sklepu Sveta (SVZP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL 2015, L 206, str. 34), ter iz Priloge III k Uredbi Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (UL 2016, L 12, str. 1), (v nadaljevanju: sporni seznami) in na drugi strani, po prilagoditvi tožbe, Sklepa Sveta (SZVP) 2021/1251 z dne 29. julija 2021 o spremembi Sklepa 2015/1333 (UL 2021, L 272, str. 71), in Izvedbene uredbe Sveta (EU) 2021/1241 z dne 29. julija o izvajanju člena 21(2) Uredbe (EU) 2016/44 (UL 2021, L 272, str. 1), v delu, v katerem je bilo njeno ime ohranjeno na spornih seznamih.

Izrek

1. Tožba se zavrne.

2. Yevgeniyu Viktorovichu Prigozhinu se naloži plačilo stroškov.

(1) UL C 44, 8.2.2021.
Sodba Splošnega sodišča z dne 1. junija 2022 – Jindal Saw in Jindal Saw Italia/Komisija (Ponovna uvedba dokončne izravnalne dajatve)

(Zadeva T-441/20) (1)

(Subvencije - Uvoz cevi iz nodularnega litega železa s poreklom iz Indije - Izvrševanje sodbe Splošnega sodišča v zadevi T-300/16 - Ponovna uvedba dokončne izravnalne dajatve - Nepopolno povračilo prvotne dokončne izravnalne dajatve - Pravna podlaga - Prepoved retroaktivnosti - Pravna varnost - Člen 266 PDEU - Sorazmernost - Pravica do učinkovitega sodnega varstva - Člen 103 carinskega zakonika Unije - Uredba o registraciji - Ugovor nezakonitosti - Dopustnost)

(2022/C 294/35)

Jezik postopka: angleščina

Stranke

Tožeči stranki: Jindal Saw Ltd (New Delhi, Indija), Jindal Saw Italia SpA (Trst, Italija) (zastopniki: R. Antonini, E. Monard in B. Maniatis, odvetniki)

Tožena stranka: Evropska komisija (zastopnika: K. Blanck in G. Luengo, agenta)

Predmet

Tožeči stranki s tožbo na podlagi člena 263 PDEU predlagata razglasitev delne ničnosti Izvedbene uredbe Komisije (EU) 2020/526 z dne 15. aprila 2020 o ponovni uvedbi dokončne izravnalne dajatve na uvoz cevi iz nodularnega litega železa (imenovanega tudi sferoidno grafitno lito železo) s poreklom iz Indije za družbo Jindal Saw Limited po sodbi Splošnega sodišča v zadevi T-300/16 (UL 2020, L 118, str. 1).

Izrek

1. Tožba se zavrne.

2. Družbama Jindal Saw Ltd in Jindal Saw Italia SpA se naloži plačilo stroškov.

(1) UL C 297, 7.9.2020.
Sodba Splošnega sodišča z dne 30. marca 2022 – KF/EIB

(Zadeva T-299/20) (1)

(Javni uslužbenci - Zaposleni v EIB - Pritožba zaradi psihičnega nadlegovanja - Upravna preiskava - Odločba o zavrnitvi pritožbe - Napaka pri presoji - Načelo dobrega upravljanja - Odgovornost)

(2022/C 207/46)

Jezik postopka: angleščina

Stranki

Tožeča stranka: KF (zastopnika: L. Levi in A. Blot, odvetnika)

Tožena stranka: Evropska investicijska banka (zastopniki: K. Carr in J. Pawlowicz, agenta, skupaj z J. Currall in B. Wägenbaur, odvetnicama)

Predmet

Predlog temelji na členu 270 PDEU in na členu 50a Statuta Sveta Evropske unije in se na eni strani nanaša na razglasitev ničnosti odločbe EIB z dne 27. januarja 2020 o zavrnitvi pritožbe zaradi nadlegovanja in na drugi strani na povrnitev premoženjske in nepremoženjske škode, ki naj bi tožeči stranki nastala zaradi te določbe.

Izrek

1. Odločba predsednika Evropske investicijske banke (EIB) z dne 27. januarja 2020 se razglasi za nično.

2. EIB se naloži plačilo zneska v višini 3 000 EUR osebi KF.

3. Tožba se v preostalem zavrne.

4. EIB se naloži plačilo lastnih stroškov in stroškov, nastalih osebi KF.

(1) UL C 262, 10.8.2020.
C 244/24

Sodba Splošnega sodišča z dne 27. aprila 2022 – Sieć Badawcza Łukasiewicz – Port Polski Ośrodek Rozwoju Technologii/Komisija

(Zadeva T-4/20) (1)

(Arbitražna klavzula - Sporazum o nepovratnih sredstvih, sklenjen v okviru sedmega okvirnega programa za raziskave, tehnološki razvoj in predstavitvene dejavnosti (2007-2013) - Upravičeni stroški - Zahtevek za vračilo - Finančna revizija - Preiskava urada OLAF - Nasprotje interesov zaradi družinskih oziroma čustvenih vezi - Načelo dobre vere - Načelo prepovedi diskriminacije na podlagi zakonskega stana - Legitimno pričakovanje - Ničnostna tožba - Opomini - Akti, ki so neločljivo povezani s pogodbo - Akt, zoper katerega ni pravnega sredstva - Pravica do učinkovitega pravnega sredstva - Nedopustnost)

(2022/C 244/30)

Jezik postopka: angleščina

Stranki

Tožeča stranka: Sieć Badawcza Łukasiewicz – Port Polski Ośrodek Rozwoju Technologii (Wrocław, Poljska) (zastopnik: Ł. Stępkowski, odvetnik)

Tožena stranka: Evropska komisija (zastopnika: B. Araujo Arce in J. Estrada de Solà, agenta)

Predmet

Tožeča stranka s tožbo primarno na podlagi člena 272 PDEU predlaga, naj se ugotoviti neobstoj pogodbene terjatve Evropske komisije, ki je predmet šestih opominov, izdanih 13. novembra 2019 za skupni znesek 180 893,90 EUR, ki zajema glavnico v višini 164 449 EUR in zamudne obresti v višini 16 444,90 EUR, ter Komisiji naloži povračilo zneskov iz teh opominov, in podredno na podlagi člena 263 PDEU, naj se razglasi ničnost dopisa Komisije z dne 12. novembra 2019, ki je bil naslovljen nanjo.

Izrek

1. Tožba se zavrne.

2. Sieć Badawcza Łukasiewicz – Port Polski Ośrodek Rozwoju Technologii se naloži plačilo stroškov.

(1) UL C 87, 16.3.2020.
Sodba Splošnega sodišča z dne 21. decembra 2021 – MG/EIB

(Zadeva T-573/20) (1)

(Javni uslužbenci - Osebje EIB - Osebni prejemki - Družinski dodatki - Zavrnitev dodelitve dodatkov tistemu od staršev, ki ni nosilec varstva in vzgoje otroka - Spravni postopek - Razumen rok - Odgovornost)

(2022/C 84/53)

Jezik postopka: francoščina

Stranki

Tožeča stranka: MG (zastopnici: L. Levi in A. Blot, odvetnici)

Tožena stranka: Evropska investicijska banka (zastopniki: G. Faedo in K. Carr, agentki, skupaj z A. Dal Ferrom, odvetnikom)

Predmet

Predlog na podlagi člena 270 PDEU in člena 50a Statuta Sodišča evropske unije za, prvič, razglasitev ničnosti dopisov EIB z dne 11. oktobra 2018, 7. januarja 2019 in 30. julija 2020, na podlagi katerih je bila tožeči stranki odvzeta pravica do družinskih dodatkov in izvedene finančne pravice, ter, drugič, povrnitev nepremoženjske škode, ki naj bi jo utrpela tožeča stranka.

Izrek

1. Evropski investicijski banki (EIB) se naloži, naj MG za nastalo nepremoženjsko škodo plača znesek v višini 500 EUR.

2. Tožba se v preostalem zavrne.

3. MG in BEI nosita vsak svoje stroške.

(1) UL C 371, 3.11.2020.
C 73/39

Sodba Splošnega sodišča z dne 15. decembra 2021 – OI/Komisija

(Zadeva T-705/20) (1)

(Javni uslužbenci - Uradniki - Zaposlovanje - Notranji natečaj COM/03/AD/18 (AD 6) - Odločba o nevpisu tožeče stranke na rezervni seznam natečaja - Obveznost obrazložitve - Tajnost dela natečajne komisije - Neposredovanje vmesnih ocen in ponderiranih vrednosti elementov, ki sestavljajo preizkus in so določeni v razpisu natečaja)

(2022/C 73/47)

Jezik postopka: francoščina

Stranki

Tožeča stranka: OI (zastopnik: S. Orlandi, odvetnik)

Tožena stranka: Evropska komisija (zastopnika: D. Milanowska in T. Lilamand, agenta)

Predmet

Predlog na podlagi člena 270 PDEU za razglasitev ničnosti odločbe komisije za notranji natečaj COM/03/AD/18 (AD 6) – Upravni uslužbenci z dne 25. marca 2020, s katero je bil zavrnjen predlog tožeče stranke za ponovni pregled odločbe te komisije z dne 16. decembra 2019 o nevpisu njenega imena na rezervni seznam navedenega natečaja.

Izrek

1. Odločba komisije za notranji natečaj COM/03/AD/18 (AD 6) – Upravni uslužbenci z dne 25. marca 2020 o nevpisu OI na rezervni seznam za zaposlitev upravnih uslužbencev razreda AD 6 na področju razvojnega sodelovanja in sosedske politike se razglasi za nično.

2. Evropski komisiji se naloži plačilo stroškov.

(1) UL C 28, 25.1.2021.
Sodba Splošnega sodišča z dne 27. oktobra 2021 – Egis Bâtiments International in InCA/Parlament

(Zadeva T-610/20) (1)

(Arbitražna klavzula - Projekt razširitve in prenove stavbe Konrad Adenauer v Luxembourgu - Sporazum o poravnavi - Klavzula o zaupnosti - Načelo dobre vere - Pogodbena odgovornost)

(2022/C 2/47)

Jezik postopka: francoščina

Stranke

Tožeči stranki: Egis Bâtiments International (Montreuil, Francija), InCA – Ingénieurs Conseils Associés Sàrl (Niederanven, Luksemburg) (zastopnika: A. Rodesch in R. Jazbinsek, odvetnika)

Tožena stranka: Evropski parlament (zastopnika: A. Caiola in L. Chrétien, agenta)

Predmet

Predlog na podlagi člena 272 PDEU za, prvič, ugotovitev, da je Parlament kršil člen VIII sporazuma o poravnavi z dne 9. aprila 2019 in obveznost ravnanja v dobri veri pri izvrševanju sporazumov iz člena 1134 luksemburškega Code civil (civilnega zakonika), in, drugič, naložitev Parlamentu, naj plača znesek v višini 100.000 EUR na podlagi istega sporazuma ali, podredno, drug znesek, ki se določi ex aequo et bono.

Izrek

1. Tožba se zavrne.

2. Družbama Egis Bâtiments International in InCA – Ingénieurs Conseils Associés Sàrl se naloži plačilo stroškov.

(1) UL C 390, 16.11.2020.
2.

Družba Henry Cotton’s Brand Management Co. Ltd nosi svoje stroške in stroške Urada Evropske unije za intelektualno lastnino (EUIPO) ter družbe Industries Sportswear Co. Srl.
Sodba Splošnega sodišča z dne 29. septembra 2021 – Enosi Mastichoparagogon Chiou/EUIPO (MASTIHACARE)

(Zadeva T-60/20) (1)

(Znamka Evropske unije - Mednarodna registracija, v kateri je imenovana Evropska unija - Besedna znamka MASTIHACARE - Absolutni razlog za zavrnitev - Neobstoj razlikovalnega učinka - Opisnost - Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001) - Obveznost obrazložitve - Člen 94(1) Uredbe 2017/1001)

(2021/C 471/62)

Jezik postopka: grščina

Stranki

Tožeča stranka: Enosi Mastichoparagogon Chiou (Chios, Grčija) (zastopnica: A.-E. Malami, odvetnica)

Tožena stranka: Urad Evropske unije za intelektualno lastnino (zastopnik: E. Markakis, agent)

Predmet

Tožba zoper odločbo prvega odbora za pritožbe pri EUIPO z dne 25. novembra 2019 (zadeva R 692/2019-1) v zvezi z mednarodno registracijo, v kateri je imenovana Evropska unija, besedne znamke MASTIHACARE.

Izrek

1. Tožba se zavrne.

2. Enosi Mastichoparagogon Chiou se naloži plačilo stroškov.

(1) UL C 103, 30.3.2020.